

Bamble kirkelige fellesråd

**Møtebok fra Bamble kirkelige fellesråd**

**Møtedato** 01.02.2024

**Møtetid** kl. 18:00

**Møtested** Bamble menighetshus

**Tilstede:**

Trond Engnes, Odd Morten Lund, Astrid Thomasberg, Turid Bredsand, Rolf

Heimdal, Mette Roland, Magnar Kleiven, Sylvia Fuglset, Nina Thormodsen Rønning.

**Forfall:** Trond Bjørnar Johansen.

Innkalling og protokoller fra siste fysiske møte og mail-møte godkjent.

**Saker**

**000001 4 nye beltegående snøfresere har blitt kjøpt inn**

Fordi fellesrådet kun hadde en stor/beltegående snøfreser og en liten snøfreser tilgjengelig når

det "store" snøværet kom i starten av 2024, måtte leder i Bamble kirkelige fellesråd og

kirkevergen gå til anskaffelse av 4 nye beltegående snøfresere. Slik at alle gravplassene har en

tilgjengelig når uvær opptrer. Snøfreserne kostet kr 57.000,- eskl.mva. pr stk, midlene vil bli tatt fra

"Investeringsmillionen" – kirkevergen informerte om saken i møtet.

**000002 Bamble kommune kutter tilskuddet til fellesrådet med kr 230.000,-.**

Kirkevergen informerte om at kuttet ville bli tatt fra driften til fellesrådet.

**000003 Økonomien ifht soknediakonstillingen**

Kirkevergen informerte om saken i møtet.

**000005 Resultatet av medarbeiderundersøkelsen 2023, som Kirkerådet har sendt ut**

Kirkevergen informerte om at resultatene i medarbeiderundersøkelsen viser høy arbeidstrivsel blant de ansatte i Bamble kirkelige fellesråd. Kirkevergen informerte også om at undersøkelsen er behandlet i ADM-utvalget (personal utvalg) til fellesrådet. Hvor det er vedtatt at kirkevergens videre behandling av medarbeiderundersøkelsen bør ha fokus på å **bevare** det det arbeidsmiljøet som ansatte i fellesrådet opplever i dag.

**Sak 002/24 Manglende innbetalinger vedr konfirmanter 2023 (Dok: 21/00006-005)**

Det mangler kr 24.000,- i innbetalinger ifht konfirmanter for 2022 og 2023 for de 4 kirkestedene i Bamble. Dvs at det er ca 2 - 3 personer som ikke betaler for konfirmasjonen pr år pr kirkested. Dvs at den manglende betalingen fordeler seg jevnt over kirkestedene.

Administrasjonen gjennomfører en purring til, om det fortsatt er et utestående beløp etter purringen,

forslår administrasjonen at disse utestående fakturaene tilbakeføres og ansees som tapt.

*Forslag til vedtak*

Godkjent.

*Møtebehandling*

Saken ble gjennomgått.

*Vedtak*

Enstemmig godkjent.

**Sak 003/24 2024 prisjustering av utleiepriser på kirkene i Bamble kirkelige fellesrådsområde**

**Prisjustering på utleiepriser av kirkene og festeavgifter på gravplassene i**

**Bamble kommune**

**Utleie:**

I 2024 må Bamble kirkelige fellesråd øke utleieprisen med 6,7 %, som er generell prisøkning på avgifter.

Da blir utleieprisene for kirkene vedr begravelser, bisettelser og bryllup for personer som bor i andre

kommuner eller tilhører andre trossamfunn følgende:

Med organist: kr 5.100,- \*6,7 = kr 5.441,70 avrundet **kr 5.400,-**

Uten organist: kr 3.900,- \*6,7 = kr 4.161,30 avrundet **kr 4.200,-**

Tillegg for leie av kirkene i Bamble kommune på helligdager:

Kr 2.500,-\* 6,7 = kr 2.667,50 avrundet **kr 2.700,-**

**Festeavgift**

Festeavgift pr år kr 278 \* 6,7 = kr 296,63 avrundet til **kr 300,00 pr år**

*Forslag til vedtak*

Godkjent.

*Møtebehandling*

Saken ble gjennomgått i møtet.

*Vedtak*

Enstemmig godkjent.

**Sak 004/24 Planlegge plan og visjonsdag for periodene 2024-2027**

For at kirkevergen skal ha mulighet til arbeide for å oppnå målene til Bamble kirkelige fellesråd, er

kirkevergen avhengig av å ha en klar visjon og målplan som fellesrådet har vedtatt.

På bakgrunn av dette anbefaler kirkevergen at fellesrådet planlegger en plan og visjonsdag i nærmeste

fremtid. Kirkevergen foreslår lørdag 16.03.2024 kl 09.00 til kl 16.00 i Stathelle kirke.

*Forslag til vedtak*

Godkjent.

*Møtebehandling*

Saken ble diskutert i møtet, hvor man kom frem til at kirkevergen skal levere forslag til visjon og mål-plan for perioden 2024-**2027 innen 07.03.2024.** Forslag til visjon og mål-plan sendes til fellesrådsmedlemmene. Fellesrådet foreslå å flytte visjon og mål-plandagen til 16.04.2024 kl 16.00 i Stathelle kirke.

*Vedtak* Enstemmig vedtok Bamble kirkelige fellesråd at **kirkevergen skal levere forslag til visjon og mål-plan for perioden 2024-2027 innen 07.03.2024.** Planen sendes da ut til fellesrådsmedlemmene på mail. Visjon og mål-plandagen flyttes til **16.04.2024 kl 16.00 i Stathelle kirke**.

For Bamble kirkelige fellesråd

Astrid Thomasberg

Sign. Kirkevergen